Puntu-puntuan fusila

Nola lortu duen ikustea, ordea, beste kontu bat litzateke. Bide korapilatsua, mundu zabaleko inteligentzia-zerbitzu handienak dituen herrialdean. CIA da, herrialde horretako 1.271 gobernu- erakundeetatik, sekretu handienetan jarduten duen agentzietako bat: 854.000 langile publiko baino gehiago biltzen dituen labirintu nekeza, inondik ere, Trumpek Etxe Zuriko bulego obalera iristeko baliatu dituen zeharbideak ezagutzeko - 1.931 agentziak ahaztu gabe - . Botoa eman dionari kontu bat baino ez zaio axola: garaipen estatubatuarraren irudia gorpuzten duen pertsonaiak irabazi duela, distira eta gehiegikeria bete-betean irabazi ere. Boto-emaileek jatorri alemaneko ilehori batekin sintonizatu dute, milioiz josia, fusila atera eta endredo guztiak erretiratu dituena Estatu Batuetako jainkoaren bedeinkazioa dutenen bidetik.

### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Baliteke Manhattan finantza-barrutiko Liberty Street kaleko 33. zenbakiko zimenduen pean gordetako inperioko jainkoari eskatzea. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lurpeko urrea

Jainko ahaltsu eta justizia-zalea, herri indioen lurrak, garai hartan Mundu Berri gisa ezagutzen zirenak, kolono puritano kartsuz bete zituena. XVII. mende hasieratik, emigrazio-oldeak iritsi ziren, Europako erreinuetan nagusi ziren goseteetatik eta jazarpen erlijiosoetatik ihesi. Eliztar esetsi horiek gehienak ingelesak, irlandarrak, alemaniarrak, herbeheretarrak, norvegiarrak, espainiarrak edota italiarrak ziren, eta su eta gar sortu zituzten euren koloniak. Denbora gutxiren buruan, 300.000 kolono gerrazalek natiboen lurrak banatu zituzten, eta halaxe fundatu zituzten Estatu Batuen jatorrian dauden hamahiru koloniak. Harrezkero, erlijio-askatasuna bermatuta dago Lehen Zuzenketan. Herrialdea ofizialki estatu laikoa da, nahiz eta Trumpek etenik gabe eskatu Jainkoari Amerika bedeinkatzeko. Baliteke Manhattan finantza-barrutiko Liberty Street kaleko 33. zenbakiko zimenduen pean gordetzen den inperioko jainkoari eskatzea. Bertan pilatzen dira mundu osoko urre-lingote gehienak, New Yorkeko Erreserba Federalean babestuta. Eraikinaren azpian, lurrean behera 26 metro eginda eta arroken kontra sartuta, altzairuzko eta hormigoizko hiru kutxa gotor daude, sekulakoak. Bata bestearen barruan. Guztira 80 herrialderen baino gehiagoren gordailuak daude, mundu zabaleko urre- erreserben ehuneko 30.

Inperioaren hesia

Kutxa gotorrak ikusteko, nahikoa da bisita egiteko hitzordua hartzea telefonoz edota webgunean bertan mezu bat bidalita. Arrokan zulatutako gangapean daude ezkutatuta lingoteak, bata bestearen gainean metatuta, horma bateko adreiluen tankeran. Altxorraren leizeko argiek erakusten dute urrea, tonak eta tonak. Hainbat metro gora eginda, burtsako salerosketa zorabiagarriak milioika dolar mugiarazten ditu segundoko. Biltegiratutako beste urre-meatze izugarria Fort Knox aldean dago, Kentucky estatuan. Misteriotsuagoa da. Ezin da bertara sartu. Ez dakigu zenbat urre dagoen bertan. Diruaren jainkoa benerazioz gurtzen da. Amodio sakratua da. Irabazten duenari egiten zaio gur. Harexek jasotzen ditu mirespena, txaloak eta errespetua. Haren presentzia eztabaidaezina Estatu Batuetako bizimoduaren esparru guztietan sumatzen da. Baina Wall Streeteko finantzen barrutira iristean, burtsako jarrera erasokor horrek planeta osoari eragiten dion tokira heltzean, inperioan sartuta egongo zara. Eta, bat-batean, Peter Stuyvesant gobernadore herbeheretar autokratikoak altxatutako lehendabiziko defentsa-hesiaren trazatua igaroko duzu, 1625 inguruan eraikia, lehenik eta behin bertako tribuei - indio irokesei eta algonkinei - igarotzea galarazteko, eta ondoren ingelesei bidea ixteko. Manhattan, delaware indioen muinoen uhartea, Amsterdam Berria izatera igaro zen: Hesiaren Kalea zuen gaur egun Wall Street - munduko kapitalismoaren